stanford-oval/wikipedia huggingface dataset:
מילקשייק אבק שריפה

| --- | --- |

כרזת הסרט בעברית
 בימוי:  נבות פפושדו
 הופק בידי:  אנדרו רונה, Alex Heineman 
 תסריט:  נבות פפושדו ואהוד לוסקי
 עריכה:  ניקולס דה תות' 
 שחקנים ראשיים:  קארן גילאן לנה הידי אנג'לה באסט מישל יאו קארלה גוג'ינו
 מוזיקה:  חיים פרנק אילפמן 
 צילום:  מייקל סרסין 
 מדינה:  ארצות הברית
 חברת הפקה:  The Picture Company, Canal+, Babelsberg Studio, Ciné+ 
 חברה מפיצה:  נטפליקס, StudioCanal 
 שיטת הפצה:  וידאו על פי דרישה, הפצה לאולמות הקולנוע 
 הקרנת בכורה:  2 בדצמבר 2021 
 משך הקרנה:  114 דק' 
 שפת הסרט:  אנגלית 
 סוגה:  סרט מתח, גירלס ויד' גאנס 
 דף הסרט ב־IMDb
 
מילקשייק אבק שרפה (באנגלית: Gunpowder Milkshake) הוא סרט פעולה אמריקאי שבוים בידי נבות פפושדו ונכתב בידי פפושדו ואהוד לוסקי. הסרט יצא בארצות הברית בשירות הזרמת המדיה נטפליקס ב-14 ביולי 2021, וב-15 ביולי בבתי הקולנוע בישראל. בסרט מככבות קארן גילאן, לנה הידי, קארלה גוג'ינו, קלואי קולמן, מישל יאו, אנג'לה באסט ופול ג'יאמטי.
תקציר העלילה

סם (קארן גילאן) הייתה רק בת 12 כשאמה סקרלט (לנה הידי), מתנקשת-על, נאלצה לנטוש אותה ולהיעלם. 15 שנים מאוחר יותר, סם היא ציידת ראשים והיא עובדת עבור "הפירמה" החברה בה עבדה אמה. היא משתמשת בכישרונה יוצא הדופן על מנת לנקות אחר התיקים הכי מסוכנים של "הפירמה" לה היא נאמנה בצורה עיוורת. סם נשלחת למשימת חיסול שגרתית ונאלצת לבחור בין נאמנותה לחברה שגידלה אותה, או להצלת חייה של אמילי (קלואי קולמן) בת ה-8. כדי לשרוד היא חוברת מחדש לצוות "הספרניות" שעבדו עם אמה. שלושה דורות של נשים חייבות למצוא דרך לסמוך זו על זו, לעמוד מול "הפירמה" וצבא המתנקשים שלה ולחסל את אלו שיכולים לקחת מהן הכל.
שחקנים ודמויות

| שם השחקן/ית | שם הדמות | אודות הדמות |
| --- | --- | --- |
| קארן גילאן | סמנתה / "סם" | מתנקשת העובדת עבור הפירמה, בתה של סקרלט. |
| פרייה אלן | סמנתה / "סם" | סם הצעירה. |
| קלואי קולמן | אמילי | ילדה בת 8 שסם מצילה. |
| לנה הידי | סקרלט | מתנקשת, אמה של סם. |
| אנג'לה באסט | אנה-מיי | מתנקשת. |
| מישל יאו | פלורנס | מתנקשת. |
| קארלה גוג'ינו | מתילדה | מתנקשת. |
| פול ג'יאמטי | נייתן | ראש מחלקת משאבי אנוש של הפירמה. |
| ראלף אינסון | ג'ים מק'אלסטר | גנגסטר אירי. |
| איוואן קיי | יאנקי |  |
| אדם נגייטיס | וירג'יל |  |
| דייוויד ברנל | שוקר |  |
הפקה

הפקת הסרט הוכרזה בשנת 2018, כשהחברות Studiocanal ו-The Picture Company זכו בזכויות ההפקה של הסרט. התסריט נכתב בידי נבות פפושדו ואהרון קשלס (שעבדו יחדיו בעבר על הסרטים כלבת ומי מפחד מהזאב הרע), יחד עם אהוד לוסקי. פורסם שאנדרו רונה ואלכס היינמן יפיקו את הסרט. במאי 2019 פורסם שקשלס עזב את הפרויקט.
בינואר 2019 פורסם שקארן גילאן תככב בסרט, ולאחר מכאן פורסמו גם הליהוקים של לנה הידי, אנג'לה באסט, פול ג'יאמטי,מישל יאו, קארלה ג'וגינו, איוואן קיי, אדם נגייטיס וראלף אינסון.
הסרט צולם מיוני עד אוגוסט 2019 בברלין.
הערות שוליים

↑  מילקשייק אבק שריפה, באתר סרטים
↑  Mike Fleming Jr, Mike Fleming Jr, Studiocanal, Picture Co Land ‘Gunpowder Milkshake’; Next Pic For ‘Big Bad Wolves’ Aharon Keshales & Navot Papushado, Deadline, ‏2018-04-23 (באנגלית אמריקאית)
↑  הפרויקט ההוליוודי של יוצרי "כלבת": אהרון קשלס עזב, נבות פפושדו יביים לבד, באתר ynet, 12 במאי 2019
↑  מ"שומרי הגלקסיה" לסרט של אהרון קשלס ונבות פפושדו, באתר ynet, 9 בינואר 2019
↑  Borys Kit, Borys Kit, Karen Gillan to Star in Assassin Action Movie ‘Gunpowder Milkshake’ (Exclusive), The Hollywood Reporter, ‏2019-01-08 (באנגלית אמריקאית)
↑  Mike Fleming Jr, Mike Fleming Jr, ‘Game Of Thrones’ Lena Headey To Star In ‘Gunpowder Milkshake’, Deadline, ‏2019-02-06 (באנגלית אמריקאית)
↑  Amanda N'Duka, Amanda N'Duka, Angela Bassett Joins Lena Headey & Karen Gillan In ‘Gunpowder Milkshake’, Deadline, ‏2019-04-25 (באנגלית אמריקאית)
↑  Borys Kit, Borys Kit, Paul Giamatti Joins Karen Gillan in Assassin Thriller ‘Gunpowder Milkshake’ (Exclusive), The Hollywood Reporter, ‏2019-05-06 (באנגלית אמריקאית)
↑  Borys Kit, Borys Kit, Michelle Yeoh Joins Karen Gillan in Assassin Thriller ‘Gunpowder Milkshake’, The Hollywood Reporter, ‏2019-05-10 (באנגלית אמריקאית)
↑  Mike Fleming Jr, Mike Fleming Jr, Carla Gugino Joins ‘Gunpowder Milkshake’, Deadline, ‏2019-05-16 (באנגלית אמריקאית)
↑  'Vikings' Star Ivan Kaye Completes the Stellar Cast of High-Profile Action Thriller 'Gunpowder Milkshake', PRWeb
↑  Justin Kroll, Justin Kroll, ‘The Terror’ Star Adam Nagaitis Joins ‘Gunpowder Milkshake’ (EXCLUSIVE), Variety, ‏2019-06-06 (באנגלית אמריקאית)
↑  EXCLUSIVE: Character Actor Ralph Inseon From ‘The Witch’ and ‘Game of Thrones’ Expected To Have A Role I, HN Entertainment, ‏2019-06-07 (באנגלית אמריקאית)
↑  EXCLUSIVE: Female-Led Action Flick ‘Gunpowder Milkshake’ Starring ‘Avengers: Endgame’s Karen Gillan and, HN Entertainment, ‏2019-03-24 (באנגלית אמריקאית)
מסור חרב

מסור חרב
מסור חרב הוא מסור שלהבו מונע קדימה ואחורה ביחס לידית שלו, בעזרת מנוע חשמלי המקבל מתח מכבל חשמל או מסוללה חשמלית. להב המסור מאורך ודומה ללהב סכין. אורך הלהב הוא על פי רוב כ-40 ס"מ. בידית מותקן הדק הפעלה. למסור כבד זה לרוב יש ידית אחיזה המיועדת לאחיזה בשתי הידיים. אולם, בשנת 2010 הוציאה חברת AEG מגרמניה מיני מסור חרב שמיועד לאחיזה ביד אחת.
מסור זה משמש לניסור חומרים רכים ודקים יחסית לאלה המנוסרים במסור עגול. חומרים כגון עץ, גבס, אלומיניום או P.V.C.. החלפת הלהב מאפשרת גיוון בקשיות החומר ועוביו.
פעולת להב מסור החרב דומה לזו של המסור האנכי ("ג'יקסו"). אולם המסור האנכי המקובע הוא כלי כבד ויציב שנוח יותר לניסור החומר במקום מדויק ובקו מתוכנן מראש והמסור האנכי הידני הוא כלי שמאלץ את המפעיל לנסר רק על משטח שהמפעיל יכול להישען עליו ולהפעיל את משקל גופו למטרת קיבוע הכלי. לעומת המסורים האנכיים, מסור החרב יכול לנסר חומרים המצויים במקומות ומשטחים מגוונים. הוא מאפשר יותר גמישות הפעלה על חשבון דיוק ובטיחות. מעבר לזאת, החלפת להבים במסור החרב היא מהירה יותר ופשוטה יותר.
ממשלת רומניה

| --- | --- |

 מידע כללי
 מדינה:  רומניה רומניה
 תחום שיפוט:  רומניה 
 סוכנות בת:  Ministry of Education of Romania 
 תאריך הקמה:  1862 
 מטה מרכזי:  ארמון ויקטוריה 
 gov.ro
 
ממשלת רומניה (ברומנית: Guvernul României) היא ממשלה שמייצגת, בהתאם לחוקת רומניה (1991), יחד עם נשיא רומניה את הכוח הביצועי של רומניה. ממשלת רומניה מתארגנת ופועלת בהתאם להוראות החוקה, כשהבסיס לפעילותה היא תוכנית שלטונית, שאושרה על ידי הפרלמנט הרומני.
הממשלה מורכבת מראש ממשלה ומספר משתנה של שרים העומדים בראשי משרדים עם התמחויות בתחומים שונים. מושב ממשלת רומניה הוא בארמון ויקטוריה, בבוקרשט.
נשיא רומניה ממנה את ממשלת רומניה על בסיס הצבעת אמון של הפרלמנט.
משרדים

בממשלת רומניה ישנם עשרים משרדים:
משרד האוצר הציבורי (אנ')
משרד הפנים (אנ')
משרד החוץ (אנ')
משרד המשפטים
משרד ההגנה הלאומית
משרד הכלכלה
משרד האנרגיה
משרד התחבורה והתשתיות
משרד החקלאות ופיתוח הכפר
משרד הסביבה (אנ')
המשרד לפיתוח אזורי ומינהל ציבורי (אנ')
המשרד להשקעות ופרויקטים אירופיים
המשרד לעבודה וסולידריות חברתית (אנ')
משרד הבריאות
משרד החינוך (אנ')
המשרד למחקר, חדשנות ודיגיטציה
משרד התרבות (אנ')
משרד הספורט
המשרד למשפחה, נוער ושוויון הזדמנויות
המשרד ליזמות ותיירות
תיירות מין נשית

מפת תיירות מין נשית
 מדינות מוצא: אוסטרליה, אוסטריה, בלגיה, קנדה, דנמרק, פינלנד, צרפת, גרמניה, אירלנד, יפן, הולנד, ניו זילנד, נורווגיה, שוודיה, בריטניה וארצות הברית.

מדינות היעד: אלבניה, הבלקן, קמבודיה, הקריביים, קוסטה ריקה, קרואטיה, קובה, הרפובליקה הדומיניקנית, אקוודור, יוון, האיטי, אינדונזיה, איטליה, ג'מייקה, קניה, מרוקו, הפיליפינים, פורטוגל, ספרד, טנזניה, תאילנד, טובגו, טורקיה, וייטנאם.
תיירות מין נשית היא תיירות מין של נשים הנוסעות בכוונה לעסוק בפעילות מינית עם אחד או יותר מהמקומיים, בדרך כלל גברים עובדי מין. נשים תיירות מין עשויות לחפש היבטים של מערכת היחסים המינית שאינם משותפים בדרך כלל לגברים תיירי מין, כגון רומנטיקה ואינטימיות. נשים שמתאימות לפרופיל הזה - במיוחד נשים לבנות עשירות, רווקות, מבוגרות - מתכננות חופשות הכוללות סקס, תשומת לב, ורומנטיקה עם עובדי מין. שכיחות תיירות המין הנשית נמוכה משמעותית מתיירות המין הגברית, ועם זאת, הערכות בענף התיירות מדברות על 600 אלף נשים מערביות שיוצאות לתייר למטרות מיניות מדי שנה.
תיירות מין נשית מתרחשת באזורים מגוונים בעולם. הדמוגרפיה של תיירות המין הנשית משתנה בהתאם ליעד, אך באופן כללי נשים תיירות מין הן בדרך כלל נשים ממדינה מפותחת, הנוסעות למדינות פחות מפותחות בחיפוש אחר מין ורומנטיקה.
ניתן לחלק תיירות מין נשית לשלושה סוגים:
תיירות מין מסורתית, בעלת מאפיינים ומניעים דומים לתיירי מין גברים.
תיירות מין מזדמנת, נשים שלא כיוונו לצריכת מין, אך מעורבות במפגשים מיניים עם עובדי מין מקומיים. תיירות מין אלו עשויות להיות נשות עסקים, סטודנטיות, משתתפות בכנסים מעבר לים, או כל סיבה אחרת לתיירות, שאינה מינית.
תיירות מין רומנטית, נשים המתכננות להגשים חוויות רומנטיות בטיול, שהן לא יכולות לחוות בארץ המוצא.
עם תנועה מסוג זה, של אוכלוסיות שונות למדינות שונות, גדל החשש לבעיות בריאות, במיוחד להדבקה של מחלות מין ואיידס. נשים המעורבות בתיירות מין לרוב אינן משתמשות באמצעי מניעה במהלך רוב הביקור, מה שמשאיר אותן ואת הגברים איתן הן מקיימות יחסי מין ללא הגנה נגד מחלות מין.
טרמינולוגיה

קיים ויכוח מתמשך על המינוח הנוגע לתיירות מין נשית. פרוט ולפונט טוענים כי המונח "תיירות מין נשית" אינו מייצג את מערכת היחסים שיש לתיירות עם גברים מקומיים. הם טוענים שתיירות מין נשית מפשטת את המניעים של נשים אלה וכי המונח תיירות רומנטית מסביר את האופי המורכב של מה שהנשים האלה עוסקות בו כשהן מעורבות בתיירות מין. הם גם מציעים שהביטוי תיירות מין נשית "משמש להנציח תפקידים מגדריים ולחזק את יחסי הכוחות של דומיננטיות גברית וכפיפות נשית, תיירות רומנטית בג'מייקה מספקת זירה לשינוי".
חוקרים כמו קלאוס דה אלבורקרק מבקרים גישה זו, וסבורים כי המונח תיירות רומנטית מסבך שלא לצורך את הצגת המניעים של נשים תיירות מין. דה אלבוקרק קבע כי מושגים כמו "תיירות רומנטית" מייצגים רק נישות קטנות, כמו זו של ג'מייקה. באמצעות מחקריו, הוא מגיע למסקנה שרוב הנשים תיירות המין מטיילות אך ורק למפגשים מיניים פיזיים ולא למטרת רומנטיקה. הוא גם אומר ש"התיירות והנערים בחוף הים עשויים להגדיר את מערכות היחסים שלהם כקשר של רומנטיקה, אך במציאות, מערכת היחסים היא של זנות".
החוקרת ז'קלין סאנצ'ס-טיילור טוענת כי המונח תיירות מין נשית ואפילו המונח "תיירות רומנטית" מערער את מה שקורה בפועל במצבים אלה, ומשקף תפיסה של מוסר כפול. היא משווה בין תיירות מין של נשים לגברים ומראה כיצד שתי מערכות היחסים מבוססות על בסיס מיני-כלכלי. היא גם בוחנת האם תיירות המין הנשית מבוססת על רומנטיקה או לא, והאם יש קשר מיני כלכלי בין שני הצדדים. היא הוסיפה, "העובדה כי ההקבלה הקיימת בין תיירות מין נשית לתיירות מין גברית זוכה להתעלמות באופן נרחב, משקפת את החולשות של התאוריות הקיימות והתפיסה הרווחת בנוגע לכוח מגדרי... [ו] תיירות מין."
יעדי תיירות מין נשית

מספר מדינות הפכו ליעדים לתיירות מין נשית, כולל דרום אירופה (בעיקר ביוון, איטליה, ספרד וקרואטיה); הקריביים (ברבדוס, הרפובליקה הדומיניקנית, קובה וג'מייקה); אקוודור, קוסטה ריקה, מרוקו, טורקיה, נפאל, דרום-מזרח אסיה, וייטנאם, תאילנד, אינדונזיה ופיג'י; וגמביה וקניה באפריקה. יעדים נוספים כוללים את ברזיל, בולגריה, אלבניה, פורטוגל, והאיטי. באלי באינדונזיה היא יעד שבו נשים ממערב אירופה, יפן ואוסטרליה עוסקות בתיירות מין עם גברים מקומיים. ב-2009 נערך סקר על ידי מחבר הספר: "תיירות סקס באפריקה - התעשייה המשגשגת של קניה", ואנג'והי קיביצ'ו, במאלינדי קניה. בסקר נמצא כי מתוך תיירות המין שנסקרו, 61% היו בגילאים 46–50, ו-3% בגילאים 31–35. מתוך כלל הנשים 22% היו מגרמניה, 19% מאיטליה ו-15% מהולנד. בנוסף, עבור 71% מהנסקרות, זה היה ביקור חוזר ביעד. בבחינת הסיבות לתיירות המין, קיביצ'ו מסכם כי נשים שחשות דחייה מצד גברים במדינות המפותחות בשל "עודף משקל וגיל מבוגר" מגלות שבקניה המצב מתהפך. שם הם "מחוזרות", מוערכות ו"אהובות"על ידי גברים.
מניעים לנסיעות > תיירות מין מסורתית

לנשים המגיעות לתיירות מין מסורתית יש את אותן הכוונות כמו עמיתיהן הגברים, וגם הן נוסעות למדינות זרות בעלות שכר נמוך יותר, ומנצלות גברים עובדי מין בעלות זולה וברמה שמחירה גבוה במדינותיהן.
ניתן למצוא דוגמאות לקשרים מיניים-כלכליים אלה במדינות כמו קניה, שבהן נשים מבריטניה נוסעות לקניה כדי ליהנות מהשמש וליהנות מ"חברתם של גברים צעירים "באופן מיני.
מניעים לנסיעות > תיירות מין מזדמנת

תיירות מין מזדמנות שונות בכך שהן רואות את פעילותן המינית עם עובדי המין כתוספת למניע המקורי שלהם לנסיעה.
רוב תיירות המין המזדמנות הן תיירות המגיעות בפעם הראשונה ללא כוונה לקיום יחסי מין עם גברים מקומיים. הן מעורבות במערכות יחסים רומנטיות ולא רק יחסים פיזיים עם עובדי המין.
תיירות מין מזדמנת מתרחשת כאשר תיירות זרות נמשכות לעובדי מין, המכונים "נערי חוף" באיים הקריביים או בגרינגרו שבקוסטה ריקה. לדברי התיירות, הן בדרך כלל נמשכות לאקזוטיות שיש לגברים אלה. המשיכה יכולה לנבוע מההבדלים האתניים בין עובד המין לבין תיירת המין או אורח החיים הזר בו חיים הגברים המקומיים. נשים המקיימות מפגשים מיניים עם גברים כאלה הן בדרך כלל בגיל העמידה וממוצא אירופאי.
עובדי המין יגשו לעיתים קרובות לנשים שלדעתם הן פגיעות מסיבות שונות, כגון משקל או גיל.
מניעים לנסיעות > תיירות רומנטית

תיירות רומנטית מתייחסת למערכת יחסים שונה מתיירות מין נשית.
הרעיון של תיירות רומנטית הגיע מתצפיות חוקרים בג'מייקה; נראה להם שהתיירות והגברים המקומיים ראו את יחסיהם זה עם זה אך ורק על סמך רומנטיקה וחיזור ולא על תאווה וערך כספי. תיירות רומנטית היא נושא של הזדהות מגדרית: "זהות מגדרית היא מבנה יחסי, הנשים המערביות המבקשות להיפרד מתפקידים מסורתיים דורשות מערכת יחסים מסוג אחר עם גברים על מנת לממש זהות מגדרית חדשה". עם העצמאות הגוברת וההסתמכות העצמית הכלכלית, נשים אלו מסוגלות לנסוע, ומראות את עצמאותן מגברי התרבות שלהן, "לתיירות יש הזדמנות לחקור התנהגות מגדרית חדשה". בדומה לתיירי מין מסורתיים, לתיירות מין רומנטי יש מניע לטיולים, תיירות רומנטיות נוסעות למדינות לא מפותחות כדי למצוא מערכות יחסים רומנטיות.
עובדי מין > רקע וכוונות

לעובדי מין יש יותר חופש וביטחון מאשר לעובדות מין מכיוון שגברים אינם מוגבלים לבית בושת או לסרסור והם בדרך כלל לא חווים פגיעה פיזית מצד הלקוחות.
בדומה לתיירות המין, לעובדי מין יש כוונות משלהם. כשם שחלק מהנשים המערביות רואות את הגברים המקומיים אקזוטיים, הגברים המקומיים עשויים לראות בנשים המערביות אקזוטיות. מאפיינים פופולריים המושכים את רוב עובדי המין הם נשים עם שיער בלונדיני ועיניים בהירות. חלק מעובדי המין יכוונו לאישה אקזוטית מסוג זה להנאתם האישית ללא ערובה לרווח כספי.
בצד השני של הספקטרום, לרוב עובדי המין יש כוונה להרוויח רווח כספי כלשהו. עובד מין כזה בדרך כלל מנסה לאתר תיירות בעלות פרופיל מסוים, בתקווה להגדיל את הרווח הכספי באופן המהיר ביותר. הוא יחפש נשים מבוגרות, מעל גיל ארבעים, או נשים בעלות עודף משקל. ברגע שהתיירת ועובד המין יוצרים קשר, זה מקל על עובד המין להגיע להסדר כספי.
עובדי מין > מוגדר על ידי התייר

תיירות רומנטיות לא מתייגות את עובדי המין שלהן כ"זונות ממין זכר". הגברים המקומיים והתיירות מבינים את תפקידיהם במערכת היחסים. ההבדל העיקרי בהגדרה בין גבר מקומי לתיירת רומנטית וגבר מקומי לתיירת מינית הוא הדגש שהתייר הרומנטי שם על תשוקה במקום עסקה כספית עבור טובות מיניות.
סיכונים בריאותיים

שיעור הזיהומים המועברים במגע מיני, כולל איידס/HIV, עשוי להיות גבוה יחסית במדינות שהן יעדים פופולריים לתיירות מין נשית, במיוחד בהשוואה למדינות הבית של תיירות מין רבות. כמעט ולא נעשה מחקר על שיעורי ההעברה של HIV ושאר מחלות המין הקשורות לתיירות מין. כמו כן, לא נערך מחקר מהימן האם השימוש בקונדום שכיח בקרב תיירות מין. עם זאת, הסופרת ג'ולי בינדל משערת, במאמר ל"גרדיאן", כי נתוני האיידס באזור מצביעים על כך ששימוש בקונדום על ידי "נערי החוף "בקריביים עשוי להיות מועט, אך תיירות מין אינן עסוקות במיוחד בפוטנציאל סיכונים.
נשים המבקשות לחוות יחסי מין עם גברים זרים מסתכנות בזיהומים המועברים במגע מיני. השימוש בקונדום בתיירות מין הוא נמוך יחסית.
עובדי המין בדרך כלל לא יזמו שימוש בקונדום בגלל זמינות מוגבלת של קונדומים, עלות גבוהה, אמונות או ניסיון קודם שהיה לעובד המין עם קונדומים. נשים תיירות מין מדווחות כי קונדומים משמשים לעיתים נדירות או נדונים לפני עיסוק בפעילויות מיניות.
היעדר אמצעים לקיום מין בטוח מגביר את הסיכון שהתיירת תקבל זיהום המועבר מעובד המין הזר במיוחד בשל עיסוקו הכולל מגע מיני עם מספר נשים.
נמצא שבאזור מונטוורדה שבקוסטה ריקה, תיירות מין עוסקות בפעילות מינית עם גברים מקומיים המכונים "גריינגרו", על פי נתוני החוקרת ננסי רומרו-דאזה הנשים במחקר אינן תיירות מין מסורתיות, אלא תיירות מין מזדמנות.
ראו גם

זנות גברית
זנות
מלחמה ושלום (סרט, 1956)

| --- | --- |

עטיפת ה-DVD
 מבוסס על:  מלחמה ושלום 
 בימוי:  קינג וידור 
 הופק בידי:  דינו דה-לורנטיס, קרלו פונטי 
 תסריט:  בריג'ט בולנד   רוברט ווסטרבי   קינג וידור   על פי לב טולסטוי
 עריכה:  ליאו קאטוזו 
 שחקנים ראשיים:  אודרי הפבורן   הנרי פונדה   מל פרר
 מוזיקה:  נינו רוטה 
 צילום:  ג'ק קארדיף 
 מדינה:  ארצות הברית, איטליה 
 חברת הפקה:  פרמאונט 
 חברה מפיצה:  סרטי פרמאונט
 שיטת הפצה:  וידאו על פי דרישה 
 הקרנת בכורה:  21 באוגוסט 1956
 משך הקרנה:  208 דק' 
 שפת הסרט:  אנגלית, איטלקית 
 סוגה:  סרט היסטורי, סרט מבוסס יצירה ספרותית, סרט רומנטי, סרט מלחמה, סרט דרמה, מלודרמה 
 תקציב:  6,000,000 $ (מוערך)
 פרסים:  פרס גלובוס הזהב
 דף הסרט ב־IMDb
 
מלחמה ושלום הוא סרט קולנוע משנת 1956. סרט זה היה העיבוד הראשון לקולנוע של הרומן מאת לב טולסטוי. סרט זה בוים על ידי קינג וידור והופק על ידי דינו דה לורנטיס וקרלו פונטי. הפסקול נכתב על ידי נינו רוטה.
בסרט מככבים אודרי הפבורן, הנרי פונדה, מל פרר, ויטוריו גסמן, אניטה אקברג, הרברט לום, אוסקר הומולקה, הלמוט דנטין, טוליו קארמינאטי, בארי ג'ונס, מילי ויטאל, אנה מריה פררו, וילפריד לוסון, מיי בריט, ג'רמי ברט וג'ון מילס.
פרסים

הסרט זכה בפרס גלובוס הזהב עבור הסרט הזר הטוב ביותר. כמו כן הסרט היה מועמד לפרס אוסקר עבור הבימוי הטוב ביותר (קינג וידור), הצילום הטוב ביותר והתלבושות הטובות ביותר.
ראו גם

מלחמה ושלום - הסרט משנת 1968 בבימויו של סרגיי בונדרצ'וק.
מלחמה ושלום
מלחמה ושלום (קיר אמנות)
לקריאה נוספת

משה סעידי, משה סעידי - קיר וחומר (כפר מנחם: הוצאה עצמית, 2005).
מוקי צור ויובל דניאלי (עורכים), לבנות ולהיבנות בה: ספר שמואל מסטצ'קין (תל אביב: הקיבוץ המאוחד, 2008).
מיכאל יעקובסון, משה סעידי: קיר אמן (אשדות יעקב מאוחד: מוזיאון בית אורי ורמי נחושתן, 2021).
הערות שוליים

↑  ראו: מוקי צור ויובל דניאלי (עורכים), לבנות ולהיבנות בה: ספר שמואל מסטצ'קין (תל אביב: הקיבוץ המאוחד, 2008), עמ' 174.
1 2  ראו: מיכאל יעקובסון, משה סעידי: קיר אמן (אשדות יעקב מאוחד: מוזיאון בית אורי ורמי נחושתן, 2021), עמ' 27-26.
↑  ראו: משה סעידי, משה סעידי - קיר וחומר (כפר מנחם: הוצאה עצמית, 2005), עמ' 54.
↑  ראו: משה סעידי, משה סעידי - קיר וחומר (כפר מנחם: הוצאה עצמית, 2005), עמ' 49.
מסוקי

| --- | --- |

 
 מאכלים
 מוצא:  תוניסיה 
 
מְסוּקִי הוא תבשיל יהודי-תוניסאי שנהוג להכין לכבוד ליל הסדר. משמעות השם, ככל הנראה, "מוגש". התבשיל מכיל, לפי הנהוג בחלק מקהילות תוניסיה, לקט מירקות העונה, בשר כבש ומצות. מקובל לומר שמרכיבי התבשיל, כבש, מצה וירק, הם כנגד "פסח, מצה ומרור". יהודי תוניסיה, בחלק מהמקומות, נהגו לבשל מצות מרוסקות בתוך התבשיל כדי לרככן, שכן המצות שנאפו בתוניסיה היו עבות וקשות מאוד, עד כי כדי לאפשר את אכילתן נאלצו לכותשן בעלי ומכתש. את התבשיל הכינו גם בשביעי של פסח, כדי לנצל את שאריות הירקות והמצות.
לקריאה נוספת

פסקל פרץ, מטעמי צפון אפריקה, בית וגן הוצאה לאור, תשמ"ג, עמ' 264–265.
חיים סעדון [עורך], תוניסיה - קהילות ישראל במזרח במאות התשע-עשרה והעשרים, הוצאת יד בן-צבי, תשס"ה, עמ' 249–250.
מנטה (אלבום)

"מנטה" הוא אלבום האולפן הרביעי של הזמרת הישראלית מרגלית צנעני. האלבום יצא לאור בהוצאת חברת התקליטים האחים ראובני, באוגוסט 1989.
שניים משירי האלבום הצליחו להיכנס למצעד הסינגלים השבועי של רשת ג'. "כל כך מוכר" נכנס למצעד ב-23 במאי 1989 במקום ה-33. ב-13 ביוני אותה השנה השיר הגיע לשיאו במקום ה-23. הוא שהה תשעה שבועות רצופים במצעד. השיר השני, "עוד יהיה לי", הגיע בשיאו למקום השביעי, והפך לשירה הראשון שמגיע לעשירייה הפותחת במצעד.
בנובמבר 1990 קיבל את תואר הזהב על מכירות של למעלה מ-20,000 עותקים בסך הכול.
רשימת רצועות

| מנטה> מס' | מנטה> שם | מנטה> משך | מנטה>  | מנטה>  | מנטה>  | מנטה>  | מנטה>  | מנטה>  | מנטה>  |
| --- | --- | --- | --- | --- | --- | --- | --- | --- | --- |
| 1. | כל כך מוכר  | 4:42 |  |  |  |  |  |  |  |
| 2. | מנטה  | 5:07 |  |  |  |  |  |  |  |
| 3. | בחיים תמיד צריך מזל  | 4:21 |  |  |  |  |  |  |  |
| 4. | מתוך האדם האפור  | 3:05 |  |  |  |  |  |  |  |
| 5. | אצלי שבוי  | 4:15 |  |  |  |  |  |  |  |
| 6. | עוד יהיה לי  | 4:46 |  |  |  |  |  |  |  |
| 7. | ירוק חום ותכלת  | 4:04 |  |  |  |  |  |  |  |
| 8. | שמע בני  | 4:03 |  |  |  |  |  |  |  |
| 9. | לקחים  | 3:57 |  |  |  |  |  |  |  |
| 10. | ילד רע תל אביב  | 4:10 |  |  |  |  |  |  |  |
| 11. | עוד יהיה לי – עברית/אנגלית  | 4:36 |  |  |  |  |  |  |  |
| 12. | I'm Singing In My Heart  | 4:45 |  |  |  |  |  |  |  |
| 13. | בגלל האהבה  | 4:55 |  |  |  |  |  |  |  |
| 14. | מאמא יא מאמא  | 4:54 |  |  |  |  |  |  |  |
| 15. | מחרוזת ערבית  | 7:11 |  |  |  |  |  |  |  |
| משך כולל: | משך כולל: | 68:58 |  |  |  |  |  |  |  |
קרדיטים

עיבודים והפקה מוזיקלית: ירוסלב יעקובוביץ'
השיר "מתוך האדם האפור" עובד על ידי ננסי ברנדס
קלידים: אלונה טוראל
תופים וכלי הקשה: מאיר ישראל
גיטרה בס: מיכה מיכאלי
גיטרה חשמלית ואקוסטית: שמוליק בודגוב
סקסופון: ירוסלב יעקובוביץ'
הוקלט באולפני "סיגמא", דצמבר 1988 – אפריל 1989
טכנאי הקלטה ומיקס: יהודה תמיר
עיצוב: ויויאן סהר
השיר "בתוך האדם האפור" הוקלט באולפני "קולינור", יוני 1987
השירים 13–15 לא נכללו באלבום המקורי אלא צורפו לגרסת הדיסק. הם נדלו מאלבומיה הקודמים של צנעני.
הערות שוליים

↑  ספוטיפיי, מנטה - מרגלית צנעני, ‏1989
↑  דודי פטימר, ‏צלילים ראשונים: שירי הבכורה הישראלים הטובים בכל הזמנים, באתר מעריב אונליין, 26 במאי 2023
| מרגלית צנעני |
| --- | --- | --- |
| דיסקוגרפיה | דיסקוגרפיה |  |
| אלבומי אולפן | נערי שובה אלי • שמור אותי • אהבה אבודה • מנטה • חומות חימר • פגישה • מרגול • ארץ אש וארץ ים • חופשי • לעולם • גלה לי • דווקא היום |  |
| אלבומי אוסף | להיטי זהב • להיטי זהב חלק ב' • המיטב • המובחרים |  |
| מארזי תקליטורים | זמרת הנשמה מס' 1 |  |
| ערכים קשורים | אסף לביא צנעני • מרגול • ביג בוס |  |
| מרגלית צנעני – סינגלים |
| --- | --- | --- |
| נערי שובה אלי | "נערי שובה אלי" • "רוברטו" |  |
| שמור אותי | "שמור אותי" • "כמו שאתה יודע" |  |
| אהבה אבודה | "אהבה אבודה" |  |
| מנטה | "כל כך מוכר" • "עוד יהיה לי" • "ירוק חום ותכלת" • "בחיים תמיד צריך מזל" • "מנטה" |  |
| חומות חימר | "שחור הוא הצבע" • "צל על פני העשב" • "חומות חימר" • "אנ'לא מכפר שמריהו" • "נראה אותך הגבר" |  |
| פגישה | "פגישה" • "ידועה בציבור" • "חלומות האתמול" |  |
| מרגול | "למה לקחת לי אותו" • "רגעים" • "מרגול" • "עמק השווה" |  |
| ארץ אש וארץ ים | "ארץ אש וארץ ים" |  |
| חופשי | "חופשי" • "ציפיות" • "קפה אלהמברה" • "גם אני" • "נוגעת בתהילה" |  |
| לעולם | "לעולם" • "אל תבוא היום" • "שמעתי בכי" |  |
| גלה לי | "השנים הכי יפות" • "אין לי כוח למשחקים" • "אז מה?!" • "זה הכל משמים" • "אל תגיד לי ביי" |  |
| דווקא היום | "אל תישברי" • "עץ ירוק מפלסטיק" • "סרט ישן" • "צועקת אליך" |  |
| סינגלים אחרים | "רוצים שלום" • "נסיכות שחורות" • "פסטיגלבי" • "בלוז ים המלח" • "פתח לי" • "ימי הרדיו" • "במעגל" • "אני בחלד" • "בואו נתערבב" • "התחנה המרכזית" • "המנון האגודה" • "ארץ אבודה" • "נערי שובה אלי 2012" • "מלך" • "הלילה" • "למחוק את הזמן" • "מקצב במרוקאית" • "ילד" • "ידיים לשמיים" • "טיפה של חום" • "רגשות מזויפים" • "כולי באורות" • "מה אתה רוצה?" • "קול העולם" • "הוא פגע בי אמא" • "אהבה גדולה" • "עלם חמודות" • "מי אתה בכלל" • "פה זה לא אירופה" • "עוד יום" • "רחוק מכאן" • "יאמה" • "על הספסל שבשכונה" |  |
מנעולן

סדנת המנעולן, איור מאת ז'אן פרדריק ונצל, 1847
מנעולן הוא אדם המומחה בהתקנה ובתחזוקה של מנעולים, מפתחות ומערכות אבטחה.
מנעולן מתקן מנעול שבור, מייצר מפתחות, ומתקין מערכות אבטחה כמו אזעקות. הוא עוסק בפריצת מנעולים באופן מורשה, למשל כאשר מאבדים את המפתח. ברוב הארצות, על מנעולנים לפעול לפי כללים מחמירים.
מנעולנים רבים מפעילים שירות נייד כדי לתת לקוחות שלהם שירות עד הבית או בחנות עצמה. מנעולנים יספקו שירותים כגון: פריצת רכב נעול, בית או כל מנעול אחר, החלפת מנעול שאינו תקין, כמו כן שיחזור מפתח כאשר המפתח אבד או מפתח שבור. מנעולנים רבים עם ידע רחב בתחום האבטחה יהיו גם מומחים בפריצה לכספות.
יש הבדל בין מנעולן בסיסי למנעולן רכב שמתמחה גם בפתיחת נעילת ואקום. מנעולן בסיסי עוסק במגוון רחב של שירותי מנעולנות, כגון פריצת דלתות בתים, החלפת מנעולים, תיקון מנעולים פגומים, התקנת מנעולים חדשים, ואבטחת מבנים. תחום עיסוקו העיקרי הוא מבנים פרטיים וציבוריים.
מנעולן רכב, לעומת זאת, מתמחה באופן ספציפי במנעולי רכבים. התמחותו כוללת לא רק פתיחת דלתות רכבים נעולות אלא גם טיפול במנגנוני נעילת ואקום, הנמצאים ברכבים מודרניים רבים. מנעולי ואקום דורשים מיומנויות וכלים מיוחדים כדי לפתוח אותם מבלי לפגוע במנגנון הנעילה או ברכב עצמו. בנוסף, מנעולני רכב מתמחים בתכנות מפתחות חכמים ושלטים לרכב, החלפת סוויץ' רכבים, ושכפול מפתחות רכבים.
הכשרה מקצועית

במדינות מסוימות מנעולים מתחילים כשוליות. באחרים הם חייבים לקבל תעודה של מנעולן מוסמך על ידי בית ספר למנעולנות.
בישראל ישנם מספר אופני התמקצעות: הכשרה מקצועית על ידי משרד העבודה, התלמדות כשוליה וכן מספר קורסים של בתי עסק פרטיים.
נכון לשנת 2023 פועלים בישראל מעל אלף מנעולנים מורשים[דרוש מקור], ומדי שנה מתקבלים יותר משני מיליון קריאות למנעולנים.[דרוש מקור] קריאות אלו כוללות בקשות לסיוע חירום כגון פריצת דלתות, החלפת מנעולים, פריצת כלי רכב ועוד.
במהלך לימוד המקצוע מתנסה התלמיד במגוון שיטות פריצה וטכניקות החלפת מנעולים המקנות לבעל המקצוע את האפשרות לבצע את עבודתו ללא נזק לרכוש האישי של מבקשי הסיוע.
ראו גם

שכפול מפתחות
מסגר